બેઇજિંગ: ચીનમાં સતત વરસાદ વરસી રહ્યો છે. જેને કારણે નદીઓ અને બંધો ભયજનક જળસપાટી વટાવી ચૂક્યાં છે. વિવિધ રાજ્યોના અનેક શહેરો પાણીમાં ગરકાવ થઇ ગયા છે. અત્યાર સુધી અનેક લોકોએ જીવ ગુમાવ્યા છે. ઈન્ટરનેશનલ ડિઝાસ્ટર ડેટાબેઝ પ્રમાણે પૂર અને વરસાદના કારણે અંદાજે રૂ. 1.5 લાખ કરોડ (22 બિલિયન ડોલર)નું નુકસાન થયું છે. ચીનના ઈતિહાસમાં બીજી વખતનું સૌથી મોટું પૂર છે. વર્ષ 1998માં ચીનમાં વરસાદના કારણે 44 બિલિયન ડોલરનું નુકસાન થયું હતું.